গলির ভিতর সিডির দোকান বাংলার ছোট পর্দার একটি নাটকের নাম। নাট্যকার যে উদ্দেশ্যেই এটির নামকরণ করুক না কেন-আমার ভাবনাটা কিন্তু ভিন্নরকম। আমার বন্ধুরা বলতো, পরের পকেটের সিগারেটে আগুন দিয়া বেটা কত আর  গণতন্ত্র চর্চা করবি। ঘরের মেঝতে শুয়ে সমাজে কি-বা নেতৃত্ব দিবি তুই। আমার খারাপ লাগলেও মনে কষ্ট নিতাম না। কারণ রাস্তায় নেমে কিংবা কারো উঠানে বসে নেতাগীরি দেখাতে গিয়ে আমার যোগ্যতা নিয়ে অনেকে প্রশ্ন তোলার ভয় ছিল। শেষমেষ পারিনি। হালও ছাড়িনি। অত:পর.. । সে যা-ই হোক। পরে আমও গেছে-ছালাও গেছে। নেতৃত্ব ধরে রাখতে গিয়ে নীতি হারানোর বদনাম কুড়িয়েছি।  গত ২দিনের হরতালের আগে ও পরে পত্রিকা পড়ে আমি বড় বেশি বেকায়দায় পড়েছি। আমার এক পুলিশ বন্ধু বতল আলী (ছদ্মনাম) বলছিল শালার চাকরি আর থাকইতন। আমার প্রশ্নের উত্তরে সে জানায়,  লাটিসোটা, টিয়ারসেল, ১০/১২ হাত লম্বা অস্ত্র লইয়া বেটা রাস্তায় বইসা থাকি। খবর নাই। জামায়াত-বিএনপির কোন নেতাকে এক চা পান করামু তাও খোঁজে পাইনা। পরদিন পত্রিকার পাতায় খবর দেখেতো মাথা হেট।  হরতালের সমর্থনে জামায়াতের বিক্ষোভ মিছিল, বিএনপির ব্যাপক পিকেটিং-ইয়া বড় ছবি দিয়া নিউজ।  ওই পুলিশ ভাইয়ের কথা আমি বিশ্বাস না কইরা পারলাম না। কারণ ৬ ও ৭ জুলাই হরতালের প্রথম দিনে বিএনপি কিংবা জামায়াতের কোন নেতাকর্মী মাঠে ছিলনা। ২য় দিনের হরতালে সকালে জেলা জামায়াত নেতারা প্রধান সড়কের পান বাজার রোড এলাকায় মিছিল করতে বের হয়।  পরে পুলিশের তাড়া খেয়ে এক জামায়াত নেতার ভোঁ-দৌঁড় প্রত্যক্ষদর্শীরা স্মরণ রাখতে ভুলবেন না।  পরে দুপুরে দেখা হয় বিএনপির এক নামকরা নেতার সাথে। তার কাছে জানলাম- পুরাতন ম্যালেরিয়া সড়কে বিএনপির কিছু নেতাকর্মী পিকেটিং করেছে। হরতাল-হরতাল বলে গলা ফাটা শ্লোগান দিয়েছে তারা। হরতাল সফল। জয়নাল আবেদীন ফারুকীর লাঠিপেটার প্রতিশোধ নেওয়া শেষ। বেরসিক পুলিশের চোখ ফাঁকি দিয়ে গলির ভেতর ইচ্ছেমত হরতাল পালন। আওয়ামীলীগের সেয়ানা পাবলিকরাও ধরতে পারেনি পিকেটারদের। সুতরাং হরতাল সফল-সফল বিএনপি-জামায়াত!  যাক- দোকানের মান আর  ব্যবসায়ীর মহা উত্তম চরিত্রে কলঙ্ক কিংবা আঘাতের ভয়ে বেচারা নাট্যকার সিডির দোকান দিয়েছিলেন গলির ভেতর। এই অদক্ষ হাতের অপরিপক্ক লেখায় মূলত কি বুঝানো হয়েছে পাঠকরাই চিন্তা করবেন।